Document ID: 32000R0933

Κανονισμός (ΕΚ) αριθ. 933/2000 της Επιτροπής
της 4ης Μαΐου 2000
για την τροποποίηση του κανονισμού (ΕΟΚ) αριθ. 1318/93 για τις λεπτομέρειες εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με τις ενέργειες προώθησης και εμπορίας όσον αφορά το βόειο κρέας ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2067/92 του Συμβουλίου, της 30ής Ιουνίου 1992, σχετικά με τις ενέργειες προώθησης και εμπορίας του βοείου κρέατος ποιότητας(1), και ιδίως το άρθρο 4,
Εκτιμώντας τα ακόλουθα:
(1) Ο κανονισμός (ΕΚ) αριθ. 1318/93 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 2246/1999(3), καθορίζει τις λεπτομέρειες εφαρμογής του προαναφερθέντος κανονισμού.
(2) Τα άρθρα 4 και 5 του κανονισμού (ΕΟΚ) αριθ. 1318/93 προβλέπουν τις προθεσμίες για την υποβολή των αιτήσεων χρηματοδοτικής συνδρομής στον αρμόδιο οργανισμό κάθε κράτους μέλους, για τη διαβίβασή τους στην Επιτροπή και για την απόφαση της Επιτροπής σχετικά με τις αιτήσεις που γίνονται δεκτές.
(3) Λαμβανομένης υπόψη της περιόδου εφαρμογής των ισχυουσών συμβάσεων, πρέπει να μετατεθούν οι προθεσμίες υποβολής των αιτήσεων για χρηματοδοτική συνδρομή στον αρμόδιο οργανισμό και της διαβίβασής τους στην Επιτροπή, καθώς και της προθεσμίας για την απόφαση της Επιτροπής.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1318/93 τροποποιείται ως εξής:
1. Στο άρθρο 4 παράγραφος 1, η δεύτερη φράση αντικαθίσταται από το ακόλουθο κείμενο:"Ωστόσο, για το έτος 2000, οι αιτήσεις δύνανται να υποβάλλονται το αργότερο έως τις 31 Μαΐου 2000."
2. Στο άρθρο 5 παράγραφος 1, προστίθεται το ακόλουθο κείμενο:"Ωστόσο, όσον αφορά τις αιτήσεις που υποβάλλονται το 2000, ο αρμόδιος οργανισμός τις διαβιβάζει στην Επιτροπή, μαζί με την αιτιολογημένη γνώμη για κάθε αίτηση, πριν από τις 31 Ιουλίου 2000."
3. Στο άρθρο 5 παράγραφος 2, η τελευταία φράση του πρώτου εδαφίου αντικαθίσταται από το ακόλουθο κείμενο:"Ωστόσο, για το έτος 2000, η Επιτροπή αποφασίζει, το αργότερο στις 15 Δεκεμβρίου 2000, για τις αιτήσεις που έχουν γίνει δεκτές."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 2000.

Labels: 3
15
17